EkBass/fiwiki-20250220-pages-articles huggingface dataset:
Anja Stiefel

Anja Stiefel (s. 9. elokuuta 1990) on sveitsiläinen jääkiekkoilija, joka pelaa hyökkääjänä. == Kansainvälinen ura == Stiefel valittiin Sveitsin maajoukkueeseen talviolympialaisiin 2010. Hän pelasi turnauksessa viisi peliä ilman pisteitä. Stiefel pelasi on pelannut viisissä maailmanmestaruuskilpailuissa. Ensimmäisen kerran hän edusti Sveitsiä MM- kisoissa 2008. Hän oli osa joukkuetta, joka voitti pronssia vuoden 2012 MM- kilpailuissa. Stiefel esiintyi myös vuonna 2008 alle 18-vuotiaiden naisten maailmanmestaruuskilpailuissa, joissa hän teki viidessä ottelussa neljä pistettä. Hän oli myös osa Sveitsin pronssille sijoittunutta joukkuetta vuoden 2014 talviolympialaisissa. == Lähteet == * === Viitteet === Luokka:Vuonna 1990 syntyneet Luokka:Elävät henkilöt Luokka:Sveitsiläiset jääkiekkoilijat
Romy Eggimann

Romy Eggimann (s. 29. syyskuuta 1995) on sveitsiläinen jääkiekkoilija, joka oli osa Sveitsin pronssia talviolympialaisissa 2014 voittanutta joukkuetta. == Lähteet == Luokka:Vuonna 1995 syntyneet Luokka:Elävät henkilöt Luokka:Sveitsiläiset jääkiekkoilijat
Käärmeet ja tikapuut

Käärmeet ja tikapuut on antiikin Intiasta peräisin oleva lautapeli, eräänlainen kilpajuoksupelin variaatio. Pelilauta koostuu useimmiten 10×10 ruudusta. Ruudut on numeroitu niin, että numerointi etenee vaakasuunnassa edestakaisin, hypäten aina rivin päädyssä ylemmälle riville. Pelilaudalla on myös erikokoisia käärmeitä ja tikapuita. Tikapuiden ylä- ja alapäät ovat pelilaudan eri riveillä. Jos pelaaja joutuu ruutuun, jossa on tikapuiden alapää, saa hän kavuta tikkaita pitkin niiden yläpäässä olevaan ruutuun. Jos pelaaja sitä vastoin joutuu ruutuun, jossa on käärmeen pää, putoaa hän sitä pitkin sen hännän kohdalla olevaan ruutuun. == Katso myös == * Hanhenjuoksupeli * Noppapeli == Lähteet == == Aiheesta muualla == Luokka:Kilpajuoksulautapelit
Lauteraargletscher

Lauteraargletscher on vuoristojäätikkö Sveitsissä, Bernin kantonissa, Guttannenin kunnassa. Jäätikkö saa alkunsa Lauteraarhornvuoren pohjoispuolelta runsaan kolmen kilometrin korkeudessa. Noin kilometrin alempana jäätikkö yhdistyy Finsteraargletscherin kanssa Unteraargletscherjäätiköksi. Se päättyy Grimselsee-tekojärveen. Jäätikköalue kuuluu Jungfraun–Aletschin alppialueeseen, joka on Unescon maailmanperintökohde. == Lähteet == * Luokka:Sveitsin jäätiköt Luokka:Jungfraun–Aletschin alppialue Luokka:Guttannen
International Game Developers Association

International Game Developers Association (IGDA) on pelinkehittäjille suunnattu kansainvälinen järjestö, jonka verkostoon kuuluu yli kaksitoistatuhattaHoffman, Erin. "Living the Dream: Let's Get Together". Escapist Magazine. Haettu syyskuussa 2014. jäsentä. IGDA on yleishyödyllinen järjestö, joka toimii pääasiassa vapaaehtoistyöllä"About". IGDA. Haettu syyskuussa 2014.. == Historia == Vuonna 1994, Ernest W. Adams perusti järjestön nimellä CGDA (Computer Game Developers Association, suom. videopelisuunnittelijoiden järjestö) osana CGDC:n toimintaa. Järjestön tarkoitus oli tukea pelisuunnittelijoiden työtä sekä luoda heille yhteinen verkosto. Vuonna 1999, järjestön nimi muutettiin IGDA:ksi. == Toiminta == IGDA:n toiminta pyrkii tuomaan jäsenensä yhteen ja synnyttämään keskustelua. Näitä tavoitteita varten IGDA tarjoaa erilaisia verkostoitumiskanavia: 1\. Chapters"Chapters". IGDA. Haettu syyskuussa 2014. ovat akateemisia ja ammatillisia ryhmittymiä, jotka yhdistävät paikallisia IGDA:n jäseniä ja tarjoavat heille nk. kotiyhteisön. Chapters-ryhmien koot ja tapaamiset vaihtelevat paikoittain. 2\. Special Interest Groups"Special Interest Groups". IGDA. Haettu syyskuussa 2014. (SIGs) ovat jäsenryhmittymiä jotka keskittyvät tiettyihin aiheisiin. IGDA järjesti Game Developers Choice Awards -palkintoa vuoteen 2007 saakka, jolloin Gamasutra otti vastuun palkinnoista. == IGDA Finland == IGDA Finland on järjestön suomalainen osasto, johon kuuluvat yksittäiset henkilöt. Yrityksiä edustaa Suomen Pelinkehittäjät ry. == Lähteet == == Aiheesta muualla == * IGDA:n sivustot * IGDA Suomen sivustot Luokka:Kansainväliset järjestöt Luokka:Videopeliteollisuus Luokka:Videopelien kehitys
Otto Slätis

Otto Wilhelm (O. W.) Slätis (3. elokuuta 1864 Lapinjärvi – 12. lokakuuta 1940 Vaasa) oli suomalainen agronomi, maanviljelysneuvos ja kansanedustaja. Slätiksen vanhemmat olivat rusthollari Anders Slätis ja Elisabet Nygård. Hän suoritti reaalikoulun 1883 ja valmistui agronomiksi 1885. Slätis toimi Sjökullan tilan tilanhoitajana Lapinjärvellä 1885–1886, Mustasaaren maanviljelyskoulun opettajana 1888–1906, Vaasan läänin vt. lääninagronomina 1889–1891, Vaasan läänin siementarkastajana 1890–1893 sekä Tarvaalan koulutilan hoitajana ja Saarijärven maanviljelyskoulun vt. johtajana ja opettajana 1895–1896. Hän oli Vaasan-Mustasaaren palovakuutusyhtiön toimitusjohtaja 1898–1933 ja Pohjanmaan ruotsalaisen maanviljelysseuran (Österbottens Svenska Lantbrukssällskap) sihteeri ja maatalouskonsulentti Vaasassa 1904–1934. Slätis sai maanviljelysneuvoksen arvon 1929. Slätis oli ruotsalaisen kansanpuolueen kansanedustajana ensimmäisessä eduskunnassa 1907–1908 edustaen Vaasan läänin eteläistä vaalipiiriä. Hän oli myös Vaasan kaupunginvaltuuston jäsenenä. Otto Slätis oli naimisissa vuodesta 1896 Maria Adelina Bengsin kanssa. == Lähteet == * * Luokka:Maanviljelysneuvokset Luokka:Suomen ruotsalaisen kansanpuolueen poliitikot Luokka:Kansanedustajat Luokka:Vaasan kaupunginvaltuutetut Luokka:Vaasan läänin eteläinen vaalipiiri Luokka:Vuonna 1864 syntyneet Luokka:Vuonna 1940 kuolleet
Unteraargletscher

Unteraargletscher on vuoristojäätikkö Sveitsissä, Bernin kantonissa, Guttannenin kunnassa. Jäätikkö kuuluu Jungfraun–Aletschin alppialueeseen, joka on Unescon maailmanperintökohde. Korkeammalla vuoristossa jäätikköön yhdistyvät Lauteraargletscher sekä Finsteraargletscher. Vuoristojäätikkö päättyy Grimselsee-järveen, josta alkaa Aarejoki. Unteraargletscher oli vuonna 1973 pinta-alaltaan 29,5 neliökilometriä ja pituudeltaan 13,0 kilometriä. Muiden Alppijäätiköiden tapaan jäätikkö pienenee jatkuvasti; vuosisadan kuluessa se on lyhentynyt noin 2,5 kilometriä. == Lähteet == * === Viitteet === == Aiheesta muualla== Luokka:Sveitsin jäätiköt Luokka:Jungfraun–Aletschin alppialue Luokka:Guttannen
Finsteraargletscher

Finsteraargletscher on vuoristojäätikkö Sveitsissä Bernin kantonissa Guttannenin kunnassa. Jäätikkö saa alkunsa Finsteraarhornvuoren koillispuolelta. Alempana jäätikkö yhdistyy Lauteraargletscheriin ja jatkuu Unteraargletscher-jäätikkönä. Se päättyy Grimselsee-tekojärveen. Jäätikköalue kuuluu Jungfraun–Aletschin alppialueeseen, joka on Unescon maailmanperintökohde. == Lähteet == * Luokka:Sveitsin jäätiköt Luokka:Jungfraun–Aletschin alppialue Luokka:Guttannen
Sanderlei Claro Parrela

Sanderlei Claro Parrela (s. 7. lokakuuta 1974 Santos, Brasilia) on brasilialainen uransa jo päättänyt pikajuoksija. Parrela kilpaili pääosin 400 metrillä. Hän voitti tuolta matkalta hopeaa vuoden 1999 MM-kisoista Sevillasta ennätysajallaan 44.29, joka on myös Brasilian ja koko Etelä-Amerikan ennätys. Parrela osallistui kaksiin kesäolympialaisiin, joissa hän sijoittui parhaimmillaan neljänneksi 400 metrillä vuoden 2000 kesäolympialaisissa Sydneyssä. Parrela on 194 senttimetriä pitkä ja painaa 77 kilogrammaa. Hän lopetti uransa vuonna 2009. == Lähteet == * Luokka:Brasilialaiset pikajuoksijat Luokka:Vuonna 1974 syntyneet Luokka:Elävät henkilöt
Oberaargletscher

thumb|right|350px|Oberaargletscher nähtynä Oberaarista heinäkuussa 2010. Oberaargletscher on vuoristojäätikkö Sveitsissä, Bernin kantonissa, Guttannenin kunnassa. Jäätikkö kuuluu Jungfraun–Aletschin alppialueeseen, joka on Unescon maailmanperintökohde. Vuoristojäätikön sulamisvedet valuvat Oberaarsee-tekojärveen, josta vesi päätyy yhdystunneleiden, Kraftwerke Oberhasli AG:n voimalaitosten ja alempien patoaltaiden kautta lopulta Aareen Innertkirchenissä. Oberaargletscher-jäätikkö oli vuonna 1973 pinta-alaltaan 5,8 neliökilometriä ja pituudeltaan 5,0 kilometriä. Muiden Alppien jäätiköiden tapaan Oberaargletscher pienenee jatkuvasti; vuosisadan kuluessa se on lyhentynyt noin 1,5 kilometriä. == Lähteet == * === Viitteet === == Aiheesta muualla== Luokka:Sveitsin jäätiköt Luokka:Jungfraun–Aletschin alppialue Luokka:Guttannen
Karl Gustaf Veijola

Karl Gustaf (K. G.) Veijola (11. marraskuuta 1864 Ii – 4. syyskuuta 1936 Ii) oli suomalainen maanviljelijä, kunnankirjuri ja kansanedustaja. Veijolan vanhemmat olivat maanviljelijä Kustu Veijola ja Liisa Kurttila. Hän kävi kansakoulun ja kauppakoulun. Veijola toimi maanviljelijänä Iissä. Veijola oli Iin kunnankirjurina vuodesta 1924 alkaen ja hän oli lisäksi Iin paloapuyhdistyksen rahastonhoitajana. Veijola oli Maalaisliiton kansanedustajana 1908–1909 edustaen Oulun läänin pohjoista vaalipiiriä. Hän oli myös Iin kunnallislautakunnan esimiehenä. Veijola oli naimisissa 1897–1922 Laura Maria Puolakan kanssa ja vuodesta 1926 Anna Maria Tolosen kanssa. == Lähteet == * Luokka:Kansanedustajat Luokka:Suomen Keskustan poliitikot Luokka:Oulun läänin pohjoinen vaalipiiri Luokka:Vuonna 1864 syntyneet Luokka:Vuonna 1936 kuolleet
Zsolt Németh

Zsolt Németh (s. 9. marraskuuta 1971 Szombathely) on uransa jo päättänyt unkarilainen moukarinheittäjä. Németh voitti hopeaa vuoden 1999 MM-kisoista Sevillata tuloksella 79.05. Hänen ennätyksensä on vuonna 1999 Veszprémissä heitetty 81.56. Vuonna 1999 Németh voitti myös kultaa kesäuniversiadeista Palma de Mallorcalta tuloksella 80.40. Németh osallistui urallaan kaksiin kesäolympialaisiin, mutta jäi molemmissa karsintaan. == Lähteet == * Luokka:Unkarilaiset moukarinheittäjät Luokka:Vuonna 1971 syntyneet Luokka:Elävät henkilöt
Raharuhtinas

Raharuhtinas on Simo Ojaniemen kehittämä seikkailupeli, jonka Amersoft julkaisi Commodore 64:lle vuonna 1984. Se oli yksi ensimmäisiä suomalaisia kaupallisia videopelejä. Raharuhtinaassa pelaaja suunnistaa ruutu kerrallaan eteenpäin sokkelossa, joka muodostuu 2240 huoneesta. Jokainen seikkailu kestää 300 ruutua. Pelipakkauksen mukana toimitettiin kartta ja ohjekirja, jossa oli kerrottu pelin taustatarina. Peli sijoittuu Hirmu-nimisen hallitsijan Hirmuvalta-valtioon. == Lähteet == == Aiheesta muualla == * Raharuhtinas Gamebase 64 -sivulla * Raharuhtinas YouTubessa Luokka:Vuoden 1984 videopelit Luokka:Suomessa kehitetyt videopelit Luokka:Commodore 64 -pelit
Oberer Grindelwaldgletscher

Oberer Grindelwaldgletscher on vuoristojäätikkö Sveitsissä, Bernin kantonissa, Grindelwaldin kunnassa. Jäätikkö kuuluu Jungfraun–Aletschin alppialueeseen, joka on Unescon maailmanperintökohde. Oberer Grindelwaldgletscher -jäätikkö oli vuonna 1973 pinta-alaltaan 9,5 neliökilometriä ja pituudeltaan 6,7 kilometriä. Muiden Alppijäätiköiden tapaan jäätikkö pienenee jatkuvasti; viimeisen 20 vuoden kuluessa se on lyhentynyt 40 prosenttia, noin 2,5 kilometriä. == Lähteet == * === Viitteet === == Aiheesta muualla== Luokka:Sveitsin jäätiköt Luokka:Jungfraun–Aletschin alppialue Luokka:Grindelwald
Enalapriili

Enalapriili (C20H28N2O5) on orgaaninen yhdiste. Yhdiste kuuluu niin kutsuttuihin ACE-estäjiin, ja sitä käytetään lääkkeenä alentamaan korkeaa verenpainetta ja sydämen vajaatoiminnan hoitamiseen. Enalapriili kuuluu Maailman terveysjärjestön julkaisemalle tärkeimpien lääkeaineiden listalle. ==Fysikaaliset ja kemialliset ominaisuudet== Enalapriili on huoneenlämpötilassa valkoista tai hieman kellertävää kiteistä ainetta. Yhdiste liukenee pienessä määrin veteen ja paremmin orgaanisiin liuottimiin kuten etanoliin ja metanoliin. Se on optisesti aktiivinen yhdiste ja metanoliliuoksessa sen ominaiskiertokyky on −42,2 °. ==Vaikutusmekanismi ja käyttökohteet== Enalapriili itsessään on aihiolääke, jolla ei ole fysiologista merkitystä. Ihmisen elimistössä se metaboloituu hyvin nopeasti maksan esteraasientsyymien vaikutuksesta aktiiviseksi dikarboksyylihappojohdannaiseksi enalaprilaatiksi. Lääke annetaan aihiolääkkeenä, koska enalaprilaatin imeytyminen ruuansulatuskanavasta on heikkoa, kun taas enalapriili imeytyy hyvin. Enalaprilaatti on angiotensiinikonvertaasientsyymin inhibiittori. Angiotensiinikonvertaasin toiminnan estyessä verisuonia supistavien angiotensiinin hajoamistuotteiden määrä elimistössä vähenee ja myös verisuonia laajentavan ja siten verenpainetta laskevan bradykiniinin hajoaminen vähenee.Alexander Scriabine & David G. Taylor: Antihypertensives, Ullmann's Encyclopedia of Industrial Chemistry, John Wiley & Sons, New York, 2000. Viitattu 6.9.2014 Enalapriilia käytetään laskemaan korkeaa verenpainetta sekä hoitamaan sydämen vajaatoimintaa. Tehokkaimmillaan lääke on vaikean vajaatoiminnan hoidossa. Enalapriilin on todettu vähentävän sydämen vajaatoiminnasta johtuvaa kuolleisuutta noin 40 prosentilla. Enalapriilia voidaan käyttää yhdessä muiden verenpainetta alentavien lääkkeiden kuten diureettien kanssa.Gajanan S. Joshi & James C. Burnett: Cardiovascular Agents, Kirk-Othmer Encyclopedia of Chemical Technology, John Wiley & Sons, New York, 2003. Viitattu 6.9.2014 Lääkeainetta voidaan käyttää myös kotieläinten kuten koirien sydämen vajaatoiminnan hoitoon. ==Sivuvaikutukset== Tyypillisimpiä enalapriilin aiheuttamia haittavaikutuksia ovat muiden angiotensiinikonvertaasin estäjien tavoin kuiva yskä, suun kuivumisen tunne, makuaistin ja ruokahalun menettäminen, huonovointisuus, unettomuus ja ihon kutiseminen tai lievä allerginen ihottuma. ==Synteesi== Enalapriilin synteesin lähtöaine on L-alaniini, josta muodostuu fosgeenin vaikutuksesta N-karboksi-L- alaniinianhydridi. Tämä syklinen välituote reagoi seuraavassa vaiheessa L-proliinin kanssa muodostaen alanyyliproliinidipeptidin. Tämä dipeptidi reagoi pelkistävällä aminoinnilla etyyli-2-okso-4-fenyylibutyraatin kanssa muodostaen enalapriilia. Pelkistimenä käytetään Raney-nikkeliä ja vetyä.Axel Kleemann: Cardiovascular Drugs, Ullmann's Encyclopedia of Industrial Chemistry, John Wiley & Sons, New York, 2008. Viitattu 6.9.2014. : ==Lähteet== Luokka:ACE-estäjät Luokka:WHO:n tärkeimmät lääkkeet Luokka:Aihiolääkkeet
Unterer Grindelwaldgletscher

Unterer Grindelwaldgletscher on vuoristojäätikkö Sveitsissä, Bernin kantonissa, Grindelwaldin kunnassa. Jäätikkö kuuluu Jungfraun–Aletschin alppialueeseen, joka on Unescon maailmanperintökohde. Unterer Grindelwaldgletscher -jäätikkö oli vuonna 1973 pinta-alaltaan 20,8 neliökilometriä ja pituudeltaan 8,3 kilometriä. Muiden Alppijäätiköiden tapaan jäätikkö pienenee jatkuvasti; vuosisadan kuluessa se on lyhentynyt noin kolme kilometriä. == Lähteet == * === Viitteet === == Aiheesta muualla== Luokka:Sveitsin jäätiköt Luokka:Jungfraun–Aletschin alppialue Luokka:Grindelwald
Zmuttgletscher

Zmuttgletscher on kuusi kilometriä pitkä vuoristojäätikkö Sveitsissä, Valais’n kantonissa, Matterhornvuoren kupeessa, 2–3 kilometrin korkeudessa. Vuonna 1973 sen kattama alue oli 16,89 neliökilometrin laajuinen ja pituus 6,7 kilometriä. Muiden Alppijäätiköiden tapaan jäätikkö pienenee jatkuvasti; vuosisadan kuluessa se on lyhentynyt yli kilometrin. == Lähteet == * === Viitteet === Luokka:Sveitsin jäätiköt
Aapo Nuora

Abraham (Aapo) Nuora (14. joulukuuta 1864 Rautu – 25. helmikuuta 1934 Äyräpää) oli suomalainen kansakoulunopettaja ja kansanedustaja. Nuoran vanhemmat olivat maanviljelijä Anders Nuora ja Maria Liira. Hän kävi kansakoulun ja suoritti karjanhoito- ja meijerikoulun 1884 sekä valmistui kansakoulunopettajaksi 1890 Sortavalan opettajaseminaarista. Nuora toimi kansakoulunopettajana Raudussa 1890–1902 sekä Muolaan, sittemmin Äyräpään Pölläkkälässä 1902–1929. Hän oli Raudun kantakirjaston hoitajana 1890–1902, oli lauluseuran johtajana 28 vuoden ajan ja toimi myös puhujana ja luennoitsijana Etelä-Karjalassa. Nuora oli nuorsuomalaisen puolueen kansanedustajana 1909–1910 ja 1911–1914 sekä kokoomuksen kansanedustajana 1922–1924 edustaen Viipurin läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa ja toimi Raudun kuntakokouksen puheenjohtajana. Aapo Nuora oli naimisissa vuodesta 1890 Maria Kristiina Poutiaisen kanssa. == Lähteet == * Luokka:Suomalaiset opettajat Luokka:Nuorsuomalaiset poliitikot Luokka:Kansallisen Kokoomuksen poliitikot Luokka:Kansanedustajat Luokka:Viipurin läänin itäinen vaalipiiri Luokka:Vuonna 1864 syntyneet Luokka:Vuonna 1934 kuolleet
Grenzgletscher

Grenzgletscher on vuoristojäätikkö Sveitsissä, Valais’n kantonissa, kymmenisen kilometriä Zermattista kaakkoon. Jäätikkö saa alkunsa Dufourspitzevuoren eteläpuolelta runsaan neljän kilometrin korkeudessa ja yhdistyy Gornergletscher-jäätikköön puolitoista kilometriä alempana. Jäätikön pituus on noin yhdeksän kilometriä. == Lähteet == * Luokka:Sveitsin jäätiköt
Antonio Peñalver

Antonio Peñalver Asensio (s. 1. joulukuuta 1968 Alhama de Murcia) on espanjalainen uransa päättänyt kymmenottelija ja olympiamitalisti. Peñalver voitti olympiahopeaa kotikisoissaan vuoden 1992 kesäolympialaisissa Barcelonassa pisteillä 8412. Hän voitti myös pronssia saman vuoden sisäratojen EM-kisoista Genovasta ennätyspisteillään 6062. Peñalver osallistui urallaan kolmiin kesäolympialaisiin ja kaksiin MM-kisoihin. == Henkilökohtaiset ennätykset lajeittain == *100 metrin juoksu – 10,95 (1996) *400 metrin juoksu – 48,88 (1988) *1 500 metrin juoksu – 4.28,84 (1990) *110 metrin aitajuoksu – 14,09 (1992) *korkeushyppy – 212 (1992) *seiväshyppy – 500 (1992) *pituushyppy – 758 (1995) *kuulantyöntö – 17,32 (1991) *kiekonheitto – 50,66 (1991) *keihäänheitto – 63,08 (1991) *kymmenottelu – 8478 (1992) *seitsenottelu (sisäradat) – 6062 (1992) == Lähteet == * * Antonio Peñalver (pdf) rfea.es. Espanjan yleisurheiluliitto. == Viitteet == Luokka:Espanjalaiset yleisurheilun moniottelijat Luokka:Espanjalaiset olympiamitalistit Luokka:Vuonna 1968 syntyneet Luokka:Elävät henkilöt
FS Dévastation (1879)

Dévastation oli Ranskan laivaston vuonna 1879 vesillelaskettu Courbet-luokan ironclad-taistelulaiva. == Valmistus == Alus tilattiin Lorientin laivastontelakalta ja sen köli laskettiin 20. joulukuuta 1875. Alus laskettiin vesille 19. elokuuta 1879 ja se otettiin palvelukseen 15. heinäkuuta 1882.Gardiner, Robert s. 290 == Palvelus == Alus poistettiin palveluksesta vuonna 1922 ja se romutettiin vuonna 1923. == Lähteet == * * === Viitteet === Luokka:Courbet-luokan ironclad-taistelulaivat
Lauri Olavi Routila

Lauri Olavi Routila (vuoteen 1936 Rosenberg; 30\. syyskuuta 1934 PoriKoski, Tapio. Niin & Näin, 2007, nro 3, s. 104. – 20. tammikuuta 2020 JyväskyläKuolinilmoitus. Helsingin Sanomat 16.2.2020, s. C 19.) oli suomalainen filosofi, fenomenologi ja Jyväskylän yliopiston taidekasvatuksen professori.http://www.villasylvia.fi/70v/introduction.html == Koulutus ja ura == Routila suoritti filosofian kandidaatin tutkinnon Turun yliopistossa vuosina 1956–1959. Lisensiaatiksi hän valmistui sieltä vuonna 1962 ja väitteli filosofian tohtoriksi vuonna 1969 aiheenaan Aristoteleen filosofia. Routila toimi Turun yliopiston filosofian assistenttina vuosina 1960–1969, filosofian vt. professorina 1970–1971 ja filosofian dosenttina vuosina 1970–1999. Hän oli Suomen Akatemian vanhempi tutkija vuosina 1971–1977 ja 1979–1980 sekä Hampurin yliopiston filosofian professori vuonna 1978. Hänet nimitettiin Jyväskylän yliopiston taidekasvatuksen professoriksi vuonna 1985. Virkanimike muuttui sittemmin taiteentutkimuksen professoriksi, ja hän hoiti virkaa vuoteen 1999 asti. Routila toimi myös Kustannusliike ja kirjapaino Clarionin toimitusjohtajana ja graafisena suunnittelijana vuosina 1980–1983.Routila, Lauri Olavi 1986. (Teoksen takakansi.) == Julkaisuja == * Die aristotelische Idee der Ersten Philosophie: Untersuchungen zur onto-theologischen Verfassung der Metaphysik des Aristoteles. Acta Philosophica Fennica, 23. Amsterdam: North-Holland, 1969. * Filosofian tila ja tulevaisuus. Toimittaneet Jaakko Hintikka ja Lauri Olavi Routila. Helsinki: Weilin+Göös, 1970. * Über Zeichen, Sinn und Wahrheit. Annales Universitatis Turkuensis, B Humaniora, 117. Turku: Turun yliopisto, 1970. * "Taide, kieli ja taiteen kieli", Estetiikan kenttä, s. 151–170. Toimittaneet Markku Envall, Aarne Kinnunen ja Yrjö Sepänmaa. Helsinki: WSOY, 1972. * "Uusplatonisesta taiteen filosofiasta", Antiikin estetiikka, s. 149–183. Toimittaneet Aarne Kinnunen ja Teivas Oksala. Helsinki: WSOY, 1977. * Taidekasvatuksen tieteenala. Keuruu: Clarion, 1985. * Miten teen tiedettä taiteesta: Johdatusta taiteentutkimukseen ja taiteen teoriaan. Keuruu: Clarion, 1986. * "A Theory of Art for Art Education", Art and Beyond: Finnish Approaches to Aesthetics, s. 104–125. Edited by Ossi Naukkarinen and Olli Immonen. Lahti: International Institute of Applied Aesthetics & Helsinki: Suomen Estetiikan seura, 1995. ==Lähteet== Luokka:Suomalaiset filosofit Luokka:Fenomenologit Luokka:Suomalaiset professorit Luokka:Vuonna 1934 syntyneet Luokka:Vuonna 2020 kuolleet
Berns salonger

thumb|285px Berns salonger on ylellinen puistoravintola ja hotelli Tukholman Berzelii park -puistossa. Ravintolan perusti kondiittori Heinrich Robert Berns, ja se avasi ovensa 1. elokuuta 1863.Nordisk familjebok (1905), s. 59 Runeberg.org. Viitattu 6.9.2014. Ravintolarakennuksen suunnitteli Johan Fredrik Åbom.Fredric Bedoire: Stockholms byggnader: Arkitektur och stadsbild, s. 124. Norstedts, Tukholma 2012. Bernsin poika laajensi ravintolaa vuonna 1886, jolloin sen nimi muutettiin muodosta Berns salongen nykyiseen monikolliseen muotoonsa (”Bernsin salongit”). Ravintolalla oli vuodesta 1869 oma vakituinen orkesteri, ja siellä pidettiin konsertteja. Ravintolan yhteydessä toimi samalla varietee. Sisätilat ovat koristeelliset. Ravintolan yhteyteen rakennettiin 1980-luvun lopulla toimisto- ja konferenssitiloja. Nykyään ravintolan yhteydessä toimii hotelli ja yökerho. ==Lähteet== ==Aiheesta muualla== *Bernsin kotisivu Luokka:Tukholman rakennukset ja rakennelmat Luokka:Ravintolat Ruotsissa Luokka:Tukholman hotellit
Jens Martin Knudsen

Jens Martin Knudsen (s. 11. kesäkuuta 1967 Saltangará, Färsaaret) on färsaarelainen uransa jo päättänyt jalkapallomaalivahti. Knudsen tunnetaan parhaiten siitä, että hän pelasi urallaan pipo päässä saatuaan neljätoistavuotiaana vakavan päävamman. Knudsen tiedettiinkin usein vain "sinä pipopäisenä maalivahtina". Knudsen pelasi urallaan kuudessa seurassa Färsaarilla, Tanskassa, Islannissa ja Skotlannissa. Skotlannissa hänen seuransa oli Ayr United FC. Knudsen pelasi Färsaarten jalkapallomaajoukkueessa vuosina 1988-2006 65 ottelua. Vuonna 2007 ammattilaisuransa lopettanut Knudsen voitti nuorempana Färsaarten mestaruuden voimistelussa ja hän pelasi myös käsipalloa Färsaarten pääsarjassa kenttäpelaajana. Nykyisin hän työskentelee kalatehtaassa. == Lähteet == * * http://www.national-football- teams.com/player/2319/Jens_Martin_Knudsen.html * http://www.iltasanomat.fi/jalkapallo/art-1288734413301.html Luokka:Färsaarelaiset jalkapallomaalivahdit Luokka:Färsaarelaiset käsipalloilijat Luokka:Vuonna 1967 syntyneet Luokka:Elävät henkilöt
Roberto Moya

Roberto Saturnino Moya Sandoval (11. helmikuuta 1965 Havanna – 21. toukokuuta 2020Muere en España el estelar discóbolo cubano Roberto Moya ) oli kuubalaissyntyinen, mutta myöhemmin Espanjan kansalaisuuden saanut kiekonheittäjä. Moya voitti olympiapronssia Kuuban väreissä vuoden 1992 kesäolympialaisissa Barcelonassa tuloksella 64,12. Moyan ennätys oli vuonna 1990 heitetty 65,68. Vuonna 1995 Moya voitti kiekonheitossa kultaa Pan- Amerikan kisoissa. Hän osallistui urallaan kaksiin kesäolympialaisiin ja kolmiin MM-kisoihin. Moya sai Espanjan kansalaisuuden vuonna 2001. == Lähteet == * ===Viitteet=== Luokka:Kuubalaiset kiekonheittäjät Luokka:Espanjalaiset kiekonheittäjät Luokka:Kuubalaiset olympiamitalistit Luokka:Vuonna 1965 syntyneet Luokka:Vuonna 2020 kuolleet
Myyntimies Jethro

Myyntimies Jethro oli suomalainen televisiosarja, jossa seurattiin turkulaisen kiinteistönvälittäjä Jethro Rostedtin elämää työssä ja vapaa-ajalla. Ohjelman kertojana toimii Heikki Hilander. Ensimmäinen tuotantokausi alkoi TV5-kanavalla 20. maaliskuuta 2014. Toinen tuotantokausi 16. lokakuuta 2014. Ohjelma jatkui syksyllä 2015 nimellä Kauppaneuvos Jethro Nelosella. == Ensimmäinen tuotantokausi == Jakso Nimi Ensiesitys 1\. Avausjakso 20. maaliskuuta 2014 2\. Jethro aloittaa laihdutuskuurin 27. maaliskuuta 2014 3\. Merhaba! 3. huhtikuuta 2014 4\. Shakkimestari Jethro 10. huhtikuuta 2014 5\. Myyntimies Jethron päivä starttaa jälleen työntäyteisenä 17. huhtikuuta 2014 6\. Jethro bailaa Lapissa 24. huhtikuuta 2014 7\. Myyntimies Jethro Tallinnassa 1. toukokuuta 2014 8\. Jethro Kiinassa 8. toukokuuta 2014 == Toinen tuotantokausi == Jakso Nimi Ensiesitys 1\. Naapurin puutarhaporsas 16. lokakuuta 2014 2\. Jethro ja anopin aromipesä 23. lokakuuta 2014 3\. Myyntimies Jethro Jumalan armosta 30. lokakuuta 2014 4\. Jethro ja jumppapallo 6. marraskuuta 2014 5\. Jethro ja pihaporsaat 13. marraskuuta 2014 6\. Myyntimies Jethro saa oman makkaran! 20. marraskuuta 2014 7\. Myyntimies Jethro Espanjassa 27. marraskuuta 2014 8\. Myyntimies Jethro ja Gibraltarin apinat 4. joulukuuta 2014 ==Lähteet== Luokka:Jethro Rostedt Luokka:Suomalaiset televisio-ohjelmat Luokka:TV5:n televisio-ohjelmat
Slätis

Slätis on seuraavien henkilöiden sukunimi: * Hilding Slätis (1902–1975), suomalais-ruotsalainen fyysikko * Otto Slätis (1864–1940), suomalainen agronomi, maanviljelysneuvos ja kansanedustaja * Pär Slätis (1932–2017), lääkäri, professorin arvonimi
Magnus Ille

Magnus Ille (s. noin 1500 - 1565 Narva) oli Äyräpään vouti, sotilas ja linnanpäällikkö. Sivu 297. Illen vanhemmat olivat Sune Pietarinpoika Ille ja Margareta Magnuksentytär Grabbe. Aatelittomasta Illestä tuli kuningas Kustaa Vaasan suosikki. Äyräpään kihlakunnan voutina hänet mainitaan 1538, jolloin hänen äitinsä veli Nils Grabbe toimi Viipurin linnan päällikkönä. Miesten tiedetään järjestäneen yhdessä ryöstöretkiä venäläisten puolelle vastoin kuninkaan rajarauhapolitiikkaa ja he saivatkin jättää tehtävänsä. Ille erosi voudin toimestaan 1545. Ruotsin ja Venäjän välisen sodan sytyttyä 1555 Illestä tuli suomalaisen ratsuväen päällikkö ja hän saavutti kuninkaan suosion uudestaan. Pohjoismaiden seitsenvuotisen sodan puhjettua 1563 Ille nimitettiin amiraalin arvoisena yhdeksän laivan laivasto-osaston komentajaksi, tiettävästi ilman aiempaa merisotakokemusta. 1563 hän oli myös Erik XIV:n tarkastuslautakunnan jäsen. Illen laivasto-osasto pyrki estämään tanskalaisten läsnäoloa Suomenlahdella ja erityisesti kaupantekoa Narvassa. Osasto teki myös ryöstöretkiä Saarenmaalle. Ille jäi tanskalaisten vangiksi ja kuoli vankeudessa Narvassa. Ille omisti maata Helsingin pitäjän Veromiehenkylässä ja Tenholan Staffbyssä, samoin kuin Mynämäellä. Hänen puolisonsa oli Margareta Olofintytär Stålalarm. Eversti, Ahvenanmaan käskynhaltija ja Kastelholman linnanpäällikkö Salomon Ille (k. 1599) oli heidän poikansa. == Lähteet == Luokka:Suomalaiset amiraalit Luokka:Suomen linnanvoudit ja linnanpäälliköt Luokka:Vuonna 1500 syntyneet Luokka:Vuonna 1565 kuolleet
Königgrätzer Marsch

Königgrätzer Marsch (myös Der Königgrätzer) on saksalaisen Johann Gottfried Piefken säveltämä sotilasmarssi, joka on omistettu Preussin armeijan voitolle Itävallan armeijasta Königgrätzin taistelussa. Piefken on sanottu luonnostelleen marssin ensimmäisen version Königgrätzin taistelukentällä 3. elokuuta 1866.Piefke komponiert den "Königgrätzer Marsch" Bayern 2 -radiokanava 18.8.2013. Viitattu 6.9.2014. Hän järjesti vielä samana iltana marssin esityksen kuningas Vilhelm I:lle, joka piti siitä suuresti. Vedotakseen preussilaisten isänmaallisiin tunteisiin Piefke oli liittänyt marssinsa trio-osaksi toisen marssin, Der Hohenfriedbergerin, joka oli sävelletty vuonna 1745 Fredrik Suuren voiton kunniaksi.Lars C. Stolt: DER KÖNIGGRÄTZER, Gottfried Piefke Militärmusiksamfundet 29.8.2003. Viitattu 6.9.2014. Königgrätzer Marsch tuli pian hyvin suosituksi, mutta sen aihe teki Piefkestä epäsuositun Itävallassa, jossa häntä oli aiemmin kunnioitettu. Saksan keisarikunnan armeijassa Königgrätzer Marsch oli viiden eri joukko- osaston kunniamarssina, Reichswehrissä kuuden joukko-osaston. Königgrätzer Marsch on edelleen yksi tunnetuimpia saksalaisia sotilasmarsseja. Se sisältyy Saksan armeijan viralliseen marssiluetteloon kahtena eri versiona (AM II 134 ja AM II 195). Niistä toinen on Piefken myöhemmin säveltämä galoppiversio, josta on jätetty Hohenfriedbergerin melodia pois. ==Lähteet== Luokka:Saksalaiset sotilasmarssit
Robert Kirkman

Robert Kirkman (s. 30. marraskuuta 1978) on yhdysvaltalainen sarjakuvataiteilija, joka tunnetaan parhaiten kauhusarjakuvastaan The Walking Dead. Kirkman on luonut myös muita sarjakuvia, kuten supersankarisarjat Invincible ja Marvel Zombies. Hän toimii yhtenä The Walking Dead -televisiosarjan vastaavista tuottajista ja on käsikirjoittanut muutamia sarjan jaksoja. Kirkman on myös kirjoittanut kolme The Walking Deadiin perustuvaa romaania. == Aiheesta muualla == *Virallinen sivusto Luokka:Yhdysvaltalaiset sarjakuvantekijät Luokka:The Walking Dead Luokka:Vuonna 1978 syntyneet Luokka:Elävät henkilöt
Silver City (New Mexico)

Silver City on kaupunki New Mexicon osavaltiossa Yhdysvalloissa. Se on Grantin piirikunnan hallintokeskus. Silver City on perustettu vuonna 1870. Sen pinta- ala on 26,3 km². Silver City on tunnettu monipuolisesta kulttuuritarjonnastaan. == Historia == Ensimmäiset asukkaat olivat Mogollonin kulttuurin intiaaneja, jotka olivat asuttaneet nykyisen Silver Cityn alueen noin vuosien 900-1000 paikkeilla. Nämä pueblo-intiaanit asuivat kallioseinämien luolissa. Heidän jälkeensa monet muut alkuperäisheimot, kuten Suurten tasankojen apassit, vaelsivat seudulle. Paljon myöhemmin espanjalaiset valloittivat alueen. Espanjalaiset alkoivat kaivaa kuparia, jota intiaanit olivat jo hyödyntäneet, mutta eivät asuneet alueella pysyvästi apassien vihamielisyyden takia. Espanjalaiset kutsuivat laaksoa nimellä La Ciénega de San Vicente.Michael Wallis: Billy the Kid, The Endless Ride (2007) Yhdysvaltain sisällissodan jälkeen pysyvä asutus alkoi lisääntyä. 1860-luvulta lähtien seuraavien parinkymmenen vuoden aikana apassit hyökkäilivät uudisasukkaiden kimppuun. Vuonna 1869 ensimmäiset valkoihoiset uudisasukkaat, William M. Milby ja John M. Bullard, asettuivat asumaan alueelle. Seuraavan vuoden aikana asukasmäärä kasvoi 80 hengellä. Vuonna 1870 paikka sai nykyisen nimensä.Robert Julyan: The Place Names of New Mexico (1998) Vuodesta 1871 Silver City on ollut Grantin piirikunnan pääkaupunki. == Väestö == Silver Cityn asukasluku on noin 10 300 (2013). Latinojen (mitä tahansa rotua; alkuperä espanjankielisessä Latinalaisessa Amerikassa tai Espanjassahttp://census.gov/prod/cen2010/briefs/c2010br-04.pdf) osuus on noin 52 %.http://quickfacts.census.gov/qfd/states/35/3573260.html == Maantiede == Silver City sijaitsee 1872 metriä merenpinnan yläpuolella. Monien ilmastovyöhykkeiden ansiosta sääolot ja kasvillisuus ovat seudulla hyvin vaihtelevia. Kesät ovat kuumia ja talvet viileitä. Korkein mitattu lämpötila on 43 °C (heinäkuu 2005) ja alin –24 °C (tammikuu 1913).http://weather.comhttp://townofsilvercity.org Kaupungin luoteispuolella sijaitsee Silver City Range, jonka korkein huippu McComas Peak on 2 341 metriä merenpinnan yläpuolella. Gila Wilderness on 2 000 neliökilometrin laajuinen erämaa-alue, jonka eteläraja on noin 30 kilometriä kaupungin pohjoispuolella. Erämaa on osa suurta Gilan kansallismetsää. Lähistöllä virtaava Gila River tarjoaa kalastus- ja retkeilymahdollisuuksia.http://silvercitytourism.org Lähiseudulla on useita järviä: Lake Roberts, Bill Evans Lake, Snow Lake, Wall Lake ja Bear Canyon Dam. == Nähtävyydet == Hyviä vierailukohteita ovat Western New Mexico University Museum, Silver City Museum, Fort Bayard ja The Central Mining District. Pueblo-intiaanien kallioseinämäasumuksiin voi tutustua 70 kilometrin päässä olevalla Gilan erämaa-alueella. == Lähteet == == Aiheesta muualla == * Silver Cityn verkkosivut Luokka:New Mexicon kaupungit
Ali Maaloul

Ali Maaloul (s. 1. tammikuuta 1990 Sfax) on tunisialainen jalkapalloilija. Puolustajana pelaava Maaloul edustaa Egyptin valioliigassa pelaavaa Al-Ahlia. ==Ura== Maaloul aloitti jalkapalloilun kotikaupungissaan Sfaxissa vuonna 2001. Hän pelasi paikallisen seuran CS Sfaxienin junioreissa ja myöhemmin nousi edustukseen kaudeksi 2009–2010. Kaudella 2010–2011 Maaloul pelasi 18 sarjaottelua ja teki niissä yhden maalin, kun Sfaxien sijoittui Tunisian pääsarjassa kolmanneksi. Seuraavalla kaudella Maaloul pelasi 28 ottelua ja onnistui maalinteossa kahdesti, kun Sfaxien sijoittui toistamiseen kolmanneksi pääsarjassa. Kaudella 2012–2013 Maaloul pelasi hieman vähemmän edelliseen kauteen nähden 18 ottelulla tehden yhden maalin. Hän voitti samalla ensimmäisen Tunisian mestaruutensa. Kaudella 2015–2016 Maaloul voitti yllättäen puolustajana Tunisian pääsarjan maalikuninkuuden 16 maalilla 27 ottelussa. Sfaxien sijoittui Tunisian pääsarjassa kolmanneksi. ===Al-Ahli=== Maaloul siirtyi ensimmäistä kertaa urallaan ulkomaille heinäkuussa 2016 allekirjoitettuaan kolmen vuoden sopimuksen egyptiläisen Al-Ahlin kanssa. Maaloul voitti heti avauskaudellaan Egyptin mestaruuden ja pelasi pääsarjassa 23 ottelua, joissa syntyi yksi maali. Maaloul saavutti myös heti seuraavalla kaudellaan 2017–2018 toisen Egyptin mestaruuden. Tällä kertaa hän pelasi vain 13 sarjaottelua. ==Maajoukkueura== Maaloul pelasi ensimmäisen maaottelunsa Tunisian paidassa 6. heinäkuuta 2013 Marokkoa vastaan. Kesäkuussa 2018 Maaloul valittiin Tunisian maajoukkueeseen 2018 MM-kilpailuihin Venäjälle.Tunisia World Cup squad: Leicester City’s Benalouane in 23-man squad bbc.co.uk Viitattu 18.6.2018 == Saavutukset == *Tunisian mestaruus: 2013 *CAF Confederation Cup: 2013 *Pohjois-Afrikan Cup-voittajien cup: 2013 *Egyptin mestaruus: 2017, 2018 == Lähteet == Luokka:Tunisialaiset jalkapalloilijat Luokka:Vuonna 1990 syntyneet Luokka:Elävät henkilöt
The Abbey Road Sessions (Kylie Minoguen albumi)

The Abbey Road Sessions on australialaisen Kylie Minoguen kokoelmalevy, joka julkaistiin 24. lokakuuta 2012. Albumi nauhoitettiin marraskuussa 2011 Abbey Road Studiosissa Lontoossa. Albumin ensimmäinen single ”Flower” julkaistiin 25. syyskuuta 2012. == Kappaleet == == Listasijoitukset == Lista (2012) Korkein sijoitus Argentiina (CAPIF) 12 Australia (ARIA Charts) 7 Itävalta (Ö3 Austria Top 40) 53 Belgia (Ultratop Flanderi) 22 Belgia (Ultratop Vallonia) 31 Tšekkia (IFPI Czech Republic) 10 Alankomaat (MegaCharts) 24 Ranska (SNEP) 24 Saksa (Media Control Charts) 31 Kerikka (IFPI Greece) 61 Irlanti (Irish Albums Chart) 10 Italia (FIMI) 23 Japani (Oricon) 110 Uusi-Seelanti (RIANZ) 39 Skotlanti (Scottish Albums Chart) 2 Espanja (PROMUSICAE) 19 Sveitsi (Schweizer Hitparade) 17 Britannia (UK Albums Chart) 2 Yhdysvallat (Billboard 200) 120 == Lähteet == == Aiheesta muualla == * Kylie Minoguen virallinen sivusto Luokka:Vuoden 2012 kokoelma-albumit Luokka:Kylie Minoguen albumit
Vladivostokin satama

Vladivostokin satama (, LOCODE:RU FIP tai RU VVO) on Venäjän Primorjen aluepiirin Vladivostokissa sijaitseva merkittävä merisatama. Sen keskeisin osa sijaitsee suojaisan merenlahden (Zolotyi Rog, suom. "Kultainen sarvi" Istanbulin samannimistä lahtea jäljitellen) länsirannalla. Osana satamaa toimii Vladivostokin merimatkustajasatama (Morskoi vokzal). Satamalla on useita muitakin laiturialueita - kuten kalasatama - samalla lahdella. Lisäksi joitain laitureita sijaitsee Itä-Bosporinsalmen eteläpuolisella Venäläisellä saarella. ==Sataman rahtimäärät== Vuonna 2013 Vladivostokin satama oli rahtimäärältään Venäjän 5. suurin Tyynenmeren merisatama. Vladivostokin sataman vuosittainen rahtimäärä: vuosi 2003 2004 2005 2006 2007 2008 2009 2010 2011 2012 2013 miljoonaa tonnia 11,3 11,6 10,2 7,8 8,5 9,6 10,0 11,2 11,9 13,2 14,5 == Lähteet== ==Aiheesta muualla== *Vladivostokin sataman pohjapiirros (morinfocenter.ru) *Venäjän federaation Primorskin aluepiirin merisatamahallinto (pma.ru) *Vladivostoki morskoi torgovyi port (eräs, muttei ainoa Vladivostokin sataman operaattoreista) (vmtp.ru) Luokka:Venäjän Tyynenmeren satamat Luokka:Vladivostok
Kannat

Kannat (Canna) on yksisirkkaisiin kuuluva ruohovartisten kukkivien kasvien suku. Kannat ovat kotoisin läntisen pallonpuoliskon trooppisilta ja subtrooppisilta alueilta. Niitä kasvatetaan koristekasveina ja ravinnoksi myös muualla maailmassa. Kannat on kannakasvien heimon ainoa suku. Se on aikanaan jaettu jopa 58 lajiin, mutta tutkimukset ovat osoittaneet monia näistä synonyymeiksi, ja nykyisin lajeja erotetaan kymmenen. Afrikan ja Aasian kannakannat ovat luontoon levinneitä Amerikasta tuotujen mukuloiden jälkeläisiä. Etelä-Amerikassa kasvavan intiankannan juurakosta ja maavarsista saadaan proteiini- ja tärkkelyspitoista jauhoa, jota käytetään ravinnoksi. Kannoista on jalostettu lukuisia isokukkaisia hybridilajikkeita koristekasveiksi. Kannoja kasvatetaan koristekasveina ruukuissa ja istutuksissa. Niillä on suuret lehdet ja näyttävät punaiset, oranssit, keltaiset tai vaaleanpunaiset kukat. Kasvi talvehtii maavarsiensa avulla 10–15 °C:n lämpötilassa – viileässä ilmastossa maavarret siirretään talveksi kasvihuoneisiin. == Lajeja == * intiankanna (Canna indica) * tarhakanna (Canna × hybrida, C. × generalis) (risteymä C. indica × glauca × iridiflora) == Lähteet == == Aiheesta muualla == * Suomen Lajitietokeskus: Kannat – Canna Luokka:Zingiberales
Eisriesenwelt

Eisriesenwelt () on luonnollinen kalkkikivi-jääluola Werfenissä, Itävallassa, noin 40 kilometriä etelään Salzburgista. Luola on Hochkogel-vuoren sisällä Tennen-vuoristossa Alpeilla. Se on maailman suurin jääluola: se on 42 kilometriä pitkä ja siellä vierailee vuosittain noin 200 000 turistia. == Historia == Virallisesti luolaston löysi ensimmäisenä Anton Posselt, luonnontieteilijä Salzburgista, vuonna 1879, joskin hän tutki luolaa vain 200 metrin syvyydestä. Ennen Posseltin löytöä luolasta tiesivät vain paikalliset asukkaat, jotka eivät suostuneet tutkimaan luolaa, koska uskoivat sen olevan portti Helvettiin. Vuonna 1880 Posselt julkaisi löytönsä vuorikiipeilylehdessä, mutta raportti unohdettiin pian. Alexander von Mörk, speleologi Salzburgista, kuului harvoihin Posseltin löydön muistaviin ihmisiin. Hän johti monia tutkimusretkiä luolastoon alkaen vuodesta 1912, ja pian muut tutkijat aloittivat omat tutkimuksensa. Von Mörk kuoli ensimmäisessä maailmansodassa vuonna 1914, ja hänen tuhkauurnansa on sijoitettu luolassa olevaan syvennykseen. Vuonna 1920 luotiin ensimmäiset vakiintuneet reitit luolan suulle sekä rakennettiin mökki tutkijoille. Pian sen jälkeen luolan yllättävästä suosiosta kiinnostuneita turisteja alkoi saapua. Myöhemmin vuorelle rakennettiin toinen mökki sekä polut Werfenistä ja Tänneckistä. Vuonna 1955 rakennettiin kabiinihissi, joka lyhensi 90-minuuttisen kiipeämisurakan kolmeminuuttiseksi. == Vierailu == Luola on vuosittain avoinna 1.5. - 26.10. Lämpötila luolan sisällä on usein alle 0 astetta Celsiusta, johtuen luolan sisätilojen kylmästä ilmavirrasta, joten lämmintä vaatetusta suositellaan vierailijoille. Valokuvaaminen luolan sisällä on kielletty, jotta opastetut kierrokset sujuisivat nopeasti. Kierros alkaa luolan sisäänkäynniltä, jatkuen "Posseltin halliin", avaraan tilaan, jonka keskellä on Posseltin torniksi kutsuttu stalagmiitti. Tornin takapuolelta löytyy luolan seinään lyöty risti, joka merkkaa Anton Posseltin tutkimusretken kaukaisinta pistettä. Ristiltä näkee suuren jääseinämän, joka kohoaa jopa 25 metrin korkeuteen. Seuraavaa jäämuodostelmaa kutsutaan Hymirin linnaksi - Hymir on jättiläinen skandinaavisessa mytologiassa - jonka vieressä stalaktiitit muodostavat jääuruiksi nimetyn monumentin. Jääurkujen jälkeen kierros suuntaa Alexander von Mörkin katedraaliin, joka on luolan suurimpia "huoneita" ja samalla von Mörkin viimeinen leposija. Viimeinen pysähtymispiste kierroksella on Jääpalatsi kilometrin päässä luolan sisäänkäynniltä ja 400 metriä maanpinnan alapuolella. Jääpalatsilta vierailijat kääntyvät takaisin kohti luolan sisäänkäyntiä ja palaavat hieman eri reittiä takaisin luolan suuaukolle. Kierros luolassa kestää noin tunnin ja viisitoista minuuttia. . == Aiheesta muualla == * http://www.eisriesenwelt.at/en/home/html Luokka:Itävallan maantiede Luokka:Salzburg (osavaltio) Luokka:Luolat Luokka:Jääluolat
FS Courbet (1882)

Courbet oli Ranskan laivaston vuonna 1882 vesillelaskettu Courbet-luokan ironclad-taistelulaiva. == Valmistus == Alus tilattiin Toulonin laivastontelakalta ja sen köli laskettiin 19. heinäkuuta 1875. Alus laskettiin vesille 27. huhtikuuta 1882 nimellä Foudroyant. Tieto amiraali Courbetin 11. kesäkuuta tapahtuneesta kuolemasta lippulaivansa Bayardin kannella Makungissa tultua tietoon alus nimettiin 25. kesäkuuta 1885 meriministerin päätöksellä uudelleen Courbetiksi sen ollessa edelleen varustettavanaF.P.D.S. Newsletter Vol V No 3 1977 s. 17. Se otettiin palvelukseen 20. lokakuuta 1886.Gardiner, Robert s. 290 == Palvelus == Alus poistettiin palveluksesta 4. tammikuuta 1903 ja se poistettiin alusluettelosta 5. helmikuuta 1909. Alus myytiin romutettavaksi 25. elokuuta 1910. == Lähteet == * * === Viitteet === Luokka:Courbet-luokan ironclad-taistelulaivat
FS Terrible (1881)

Terrible oli Ranskan laivaston vuonna 1881 vesillelaskettu Terrible-luokan ironclad-taistelulaiva. == Valmistus == Alus tilattiin Brestin laivastontelakalta ja sen köli laskettiin joulukuussa 1877. Alus laskettiin vesille vuonna 1881 ja se otettiin palvelukseen tammikuussa 1887.Gardiner, Robert s. 291 == Palvelus == Alus poistettiin alusluettelosta vuonna 1911. == Lähteet == * * === Viitteet === Luokka:Terrible-luokan ironclad-taistelulaivat
FS Caïman (1885)

Caïman oli Ranskan laivaston vuonna 1885 vesillelaskettu Terrible-luokan ironclad-taistelulaiva. == Valmistus == Alus tilattiin Toulonin laivastontelakalta ja sen köli laskettiin joulukuussa 1878. Alus laskettiin vesille 21. toukokuuta 1885Gardiner, Robert 1906-1921 s. 191 ja se otettiin palvelukseen vuonna 1888.Gardiner, Robert s. 291 == Palvelus == Alus romutettiin vuonna 1927. == Lähteet == * * === Viitteet === Luokka:Terrible- luokan ironclad-taistelulaivat
FS Indomptable (1883)

Indomptable oli Ranskan laivaston vuonna 1883 vesillelaskettu Terrible-luokan ironclad-taistelulaiva. == Valmistus == Alus tilattiin Lorientin laivastontelakalta ja sen köli laskettiin kesäkuussa 1878. Alus laskettiin vesille 18. syyskuuta 1883Gardiner, Robert 1906-1921 s. 191 ja se otettiin palvelukseen helmikuussa 1887.Gardiner, Robert s. 291 == Palvelus == Alus romutettiin vuonna 1927. == Lähteet == * * === Viitteet === Luokka:Terrible- luokan ironclad-taistelulaivat
FS Requin (1885)

Requin oli Ranskan laivaston vuonna 1885 vesillelaskettu Terrible-luokan ironclad-taistelulaiva. == Valmistus == Alus tilattiin Bordeauxista Forges et Chantiers de la Girondelta, missä köli laskettiin joulukuussa 1878. Alus laskettiin vesille 12. kesäkuuta 1885Gardiner, Robert 1906-1921 s. 191 ja otettiin palvelukseen joulukuussa 1888.Gardiner, Robert s. 291 == Palvelus == Alus poistettiin 1920 alusluettelosta. == Lähteet == * * === Viitteet === Luokka:Terrible-luokan ironclad-taistelulaivat Luokka:Forges et Chantiers de la Gironde
Sainsbury’s

Sainsbury’s on Britannian kolmanneksi suurin päivittäistavaroiden vähittäiskauppa Tescon ja Asdan jälkeen. Ketjun omistajayhtiö on Lontoon pörssissä noteerattu J Sainsbury plc (). Syyskuussa 2014 sillä oli noin 1 200 myymälää ja se työllisti 161 000 henkilöä.About us, J Sainsbury plc. Viitattu 7.9.2014. Yhtiön supermarketien markkinaosuus vuonna 2012 oli 16,5 prosenttia.Säästöpankki Ruokajätit -joukkovelkakirjalaina , Säästöpankit. Viitattu 7.9.2014. Sainsburyllä on kolme erilaista kauppaketjua: Sainsbury’s-supermarketit, Sainsbury’s Local -lähikaupat ja Sainsbury’s Central -pikkukaupat. Sainsbury-yhtiön perustivat John James Sainsbury ja hänen vaimonsa Mary Ann vuonna 1869. Suvun jäsenet toimivat yrityksen johdossa lähes 130 vuotta siihen asti, kun Davis Sainsbury jäi eläkkeelle vuonna 1998. Sainsbury’s oli Britannian johtava päivittäistavaraketju vuoteen 1994 saakka 18,4 prosentin markkinaosuudellaan, kunnes Tesco-ketju meni siitä ohi. Vuonna 2002 myös Asda ohitti Sainsburyn. Peter Davisin toimitusjohtajakaudella 2000–2004 Sainsburyn ongelmat syvenivät, ja hän joutui eroamaan hallituksen puheenjohtajan paikalta, johon hänet oli siirretty. Hänen saamaansa kahden miljoonan punnan bonusta pidettiin kohtuuttomana hänen saavuttamiinsa tuloksiin nähden. Vuosina 2005–2014 yhtiötä johti aiemmin Asdassa ja Marks & Spencerissä työskennellyt Justin King, joka onnistui kääntämään yhtiön kurssin parempaan.Sainsbury's boss Justin King leaves after 10 years, BBC News 9.7.2014. Viitattu 7.9.2014. Asiakkaiden valitettua tyhjistä hyllyistä ja huonosta palvelusta King irtisanoi pääkonttorista 750 henkeä ja lisäsi myymälöihin kolme tuhatta myyjää. Vuosina 2000–2011 yhtiön mainoskasvona oli julkkiskokki Jamie Oliver arviolta vähintään miljoonan euron vuosipalkkioita vastaan.Jamie Oliver's partnership with Sainsbury's ends, The Guardian 12.7.2011. Viitattu 7.9.2014. Sitä ennen Sainsbury’s käytti mainonnassaan koomikko John Cleeseä mutta surkein tuloksin. ==Lähteet== ==Aiheesta muualla== *Sainsburyn verkkosivusto Luokka:Brittiläiset pörssiyhtiöt Luokka:Elintarvikekaupat Luokka:Elintarvikealan tuotemerkit Luokka:FTSE 100 -indeksi
Kinapriili

Kinapriili (C25H30N2O5) on peptidomimeetti eli peptidejä matkiva orgaaninen yhdiste. Yhdiste kuuluu niin kutsuttuihin ACE-estäjiin ja sitä käytetään lääkkenä korkean verenpaineen ja sydämen vajaatoiminnan hoidossa. ==Fysikaaliset ja kemialliset ominaisuudet== Huoneenlämpötilassa kinapriili on valkoista tai kellertävää kiteistä ainetta. Se ei liukene veteen, mutta liukenee metanoliin. Kinapriili on optisesti aktiivinen yhdiste ja sen ominaiskiertokyky metanoliliuoksessa on +14,5°. ==Vaikutusmekanismi ja käyttökohteet== Kinapriilin kehittivät vuonna 1986 Warner-Lambert Companyn tutkijat ja sitä markkinoi Pfizer. Yhdiste itsessään on fysiologisesti lähes tehoton aihiolääke. Ihmisen elimistössä se metaboloituu nopeasti maksan esteraasientsyymien vaikutuksesta aktiiviseksi dihappometaboliitiksi kinaprilaatiksi. Kinapriilia käytetään, koska aktiivinen metaboliitti kinaprilaatti on huonosti elimistöön imeytyvä aine, kun taas kinapriilin biosaatavuus ja imeytyvyys on hyvä. Kinaprilaatti sitoutuu angiotensiinikonvertaasiin ja estää sen toiminnan. Angiotensiinikonvertaasin inhibitoituessa angiotensiinin pilkkoutuminen pienemmiksi peptideiksi, jotka kohottavat verenpainetta supistamalla verisuonia, vähenee ja myös verisuonia laajentavan peptidin bradykiniinin hajoaminen vähenee ja tämä myös alentaa verenpainetta. Kinapriilia voidaan käyttää korkean verenpaineen ja sydämen vajaatoiminnan hoitamiseen. Tyypillisesti kinapriilia käytetään hydrokloridisuolana. Yhdistettä voidaan käyttää yhdessä esimerkiksi diureettien kuten hydroklooritiatsidin kanssa. ==Haittavaikutukset== Tyypillisimpiä kinapriilin aiheuttamia haittavaikutuksia ovat pääkipu, kuiva yskä ja väsyneisyyden tunne. ==Synteesi== Kinapriilin synteesin lähtöaine on alaniinin tert-butyyliesteri, joka reagoi etyyli-2-bromi-4-fenyylibutanoaatin kanssa muodostaen alkyloidun alaniinijohdannaisen. Seuraavassa vaiheessa alaniinin karboksyyliryhmän suojaryhmänä toiminut tert-butyyliesteri hydrolysoidaan happamissa olosuhteissa ja vapautuneen karboksyyliryhmän ja (S)-1,2,3,4-tetrahydroisokinoliini-3-karboksyylihapon tert-butyyliesterin aminoryhmän välille muodostetaan peptidisidos disykloheksyylikarbodi-imidin ja hydroksibentsotriatsolin katalysoimana. Viimeinen vaihe on isokinoliinikarboksyylihapporyhmään liittyneen esterin hydrolyysi suolahapon avulla ja tuotteeksi saadaan kinapriilin hydrokloridisuola. ==Lähteet== Luokka:ACE-estäjät Luokka:Aihiolääkkeet
Hortobágyn kansallispuisto

Hortobágyn kansallispuisto on Unkarissa, Hortobágyn seudulla sijaitseva kansallispuisto. Lähellä sijaitsee myös Tokaj-Hegyaljan viininviljelyalue. Se on Unkarin vanhin kansallispuisto, joka on perustettu 1973. Puiston pinta-ala on 820 km2. Kansallispuiston alue on laajin ruohostoalue Euroopassa. Alueella on soita, joilla on suolavettä. Alueella on myös muita kosteikkoja, joiden läpi virtaa Tiszajoki, sekä ruohikoita. Alue on tasankoa, missä maaperä on karua, kasvillisuus on tuulen pieksämää ja lämpötilojen vaihtelu on huomattava. Kansallispuistossa on istutettuja Przewalskinhevosia ja paljon lintuja, kuten isotrappi ja kurjet. Hortobagyn kansallispuisto on Unescon maailmanperintöluettelossa. == Lähteet == Luokka:Unkarin kansallispuistot Luokka:Unescon maailmanperintökohteet Unkarissa